
Rozsudok Okresného súdu Poprad z 7. júla 2025, sp. zn. 10P/70/2025, ECLI:SK:OSPP:2025:8725201818.3
Súd: Okresný súd Poprad
Spisová značka: 10P/70/2025
ECLI: ECLI:SK:OSPP:2025:8725201818.3
Dátum vydania: 7. 7. 2025
Forma: Rozsudok

Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 10P/70/2025 8725201818 07. 07. 2025 JUDr. František Krasňan ECLI:SK:OSPP:2025:8725201818.3
ROZSUDOK V MENE SLOVENSKEJ REPUBLIKY Okresný súd Poprad, sudcom JUDr. Františkom Krasňanom, vo veci starostlivosti o mal. deti - A. B., nar. XX.XX.XXXX a C. B., nar. XX.XX.XXXX, bytom ako matka, zast. kolíznym opatrovníkom Úradom práce, sociálnych vecí a rodiny Poprad, deti rodičov: matka D. B., nar. XX.XX.XXXX, bytom C. XX, XXX XX E. a otec F. B., nar. XX.XX.XXXX, bytom G. XX, XXX XX E., v konaní začatom na návrh matky o úpravu styku otca s mal. deťmi, takto rozhodol: I. Schvaľuje rodičovskú dohodu v nasledovnom znení: Mení rozsudok Okresného súdu Poprad, č. k. 10P/192/2024-26 zo dňa 07.11.2024 tak, že otec F. B., nar. XX.XX.XXXX je oprávnený stýkať sa s mal. deťmi: A. B., nar. XX.XX.XXXX a C. B., nar. XX.XX.XXXX počnúc dňom právoplatnosti rozhodnutia nasledovne: - každý nepárny víkend v mesiaci od piatku od 15.00 hod. do pondelka do 08.00 hod., - každý týždeň v mesiaci v stredu od 15.00 hod. do 19.00 hod., - počas letných prázdnin v každom nepárnom roku od 1.7. od 09.00 hod. do 15.7. do 19.00 hod. a od 1.8. od 09.00 hod. do 15.8. do 19.00 hod., - počas letných prázdnin v každom párnom roku od 15.7. od 9.00 hod. do 31.7. do 19.00 hod. a od 15.8. od 9.00 hod. do 31.8. do 19.00 hod., - počas vianočných prázdnin každý párny rok od prvého dňa vianočných prázdnin od 09.00 hod. 25.12. do 18.00 hod. budú v starostlivosti otca a od 25.12 od 18.00 hod. do 1.1 nasledujúceho roka do 18.00 hod. budú v starostlivosti matky a od 1.1. od 18.00 hod. do konca prázdnin do 18.00 hod. budú v starostlivosti otca. - počas vianočných prázdnin každý nepárny rok od prvého dňa vianočných prázdnin od 09.00 hod. 25.12. do 18.00 hod. budú v starostlivosti matky a od 25.12 od 18.00 hod. do 1.1 nasledujúceho roka do 18.00 hod. budú v starostlivosti otca a od 1.1. od 18.00 hod. do konca prázdnin do 18.00 hod. budú v starostlivosti matky. - počas jarných školských prázdnin každý párny rok od piatka o 15.00 hod. pred prvým dňom jarných prázdnin do posledného dňa jarných prázdnin do 18.00 hod., - počas veľkonočných prázdnin každý nepárny rok od stredy od 15.00 hod. do posledného dňa veľkonočných prázdnin do 18.00 hod.,
- počas bežného styku sa bude preberanie a odovzdávanie mal. detí realizovať v školskom zariadení a počas sviatkov bude toto miesto v mieste bydliska matky. Matka je povinná mal. deti riadne pripraviť na styk. II. Žiaden z účastníkov nemá nárok na náhradu trov konania. odôvodnenie: 1. Podľa § 221 C.s.p., písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo to ustanovuje tento zákon. 2. Po vyhlásení rozhodnutia, jeho odôvodnení a poučení o opravnom prostriedku sa účastníci konania vzdali práva podať proti tomuto rozsudku odvolanie, preto v súlade s ust. § 221 C.s.p. v spojení s ust. § 2 ods. 1 Civilného mimosporového poriadku písomné vyhotovenie tohto rozsudku neobsahuje odôvodnenie. 3. O trovách konania rozhodol podľa § 52 CMP. Poučenie: Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní (§ 368 CSP). Proti tomuto rozsudku v časti výroku o schválení dohody rodičov nie sú rodičia oprávnení podať odvolanie. ( § 122 CMP). Ak povinnosť uvedená vo výrokovej časti tohto rozsudku nebude plnená dobrovoľne, môže oprávnený podať návrh na výkon exekúcie podľa osobitného zákona (Exekučný poriadok). Ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, môže oprávnený podať návrh na nariadenie výkonu rozhodnutia.

